钦定古今图书集成/明伦汇编/氏族典/第392卷 > 李京
## 钦定古今图书集成/明伦汇编/氏族典/第392卷 > 李京

按《宋史李京传》：“京字伯昇，赵州人。进士中第，历平定
军判官，冀州推官，改大理寺丞，知魏县。奉法严正，徙
永昌县，通判赵州。王拱辰荐为监察御史里行，迁监
察御史，授右正言。数上书论事，宰相贾昌朝不悦。京
尝属侍御史吴鼎臣荐推直官李寔，鼎臣希昌朝意，
以告中丞高若讷。若讷为鼎臣上京简，谪京太常博”
士、监鄂州税，卒官。子谌，为郊社斋郎。